b'\n_START_ARTICLE_\nLibretas\n_START_PARAGRAPH_\nLibretas (it. libretto\xc2\xa0\xe2\x80\x93 knygel\xc4\x97)\xc2\xa0\xe2\x80\x93 operos, operet\xc4\x97s, miuziklo (anks\xc4\x8diau ir kantatos, oratorijos) \xc5\xbeodinis tekstas, literat\xc5\xabrinis siu\xc5\xbeetinio baleto veiksmo apra\xc5\xa1ymas._NEWLINE_Iki XVII\xe2\x80\x93XVIII am\xc5\xbeiaus s\xc4\x85vokos libretas nebuvo. Operos, operet\xc4\x97s ar kito muzikinio k\xc5\xabrinio melodij\xc4\x85 kurdavo kompozitorius, o k\xc5\xabrinio \xc5\xbeod\xc5\xbeius da\xc5\xbeniausiai sugalvodavo ir prie muzikos pritaikydavo specialiai tam nusamdyti poetai. Tik XVII\xe2\x80\x93XVIII am\xc5\xbeiuje jie buvo imti vadinti libretistais, o j\xc5\xb3 sukurtas muzikinio k\xc5\xabrinio tekstas\xc2\xa0\xe2\x80\x93 libretu. Nuo to laiko operos ir baleto teatr\xc5\xb3 repertuaruose minimi ne tik operos, operet\xc4\x97s, ar miuziklo kompozitori\xc5\xb3, bet ir libreto autori\xc5\xb3 pavard\xc4\x97s.\n_START_SECTION_\n\xc5\xa0altiniai\n_START_PARAGRAPH_\n\xe2\x80\x9eTarptautini\xc5\xb3 \xc5\xbeod\xc5\xbei\xc5\xb3 \xc5\xbeodynas\xe2\x80\x9c, 1985\xc2\xa0m., Vilnius.'